CELEX: 62008FN0001
Language: mt
Date: 2008-01-02 00:00:00
Title: Kawża F-1/08: Rikors ippreżentat fit- 2 ta' Jannar 2008 — Nijs vs Il-Qorti ta' l-Awdituri

8.3.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 64/68
            
         Rikors ippreżentat fit-2 ta' Jannar 2008 — Nijs vs Il-Qorti ta' l-Awdituri
   (Kawża F-1/08)
   (2008/C 64/111)
   Lingwa tal-kawża: Il-Franċiż
   Partijiet
   
      Rikorrent: Bart Nijs (Bereldange, il-Lussemburgu) (rappreżentant: F. Rollinger, avukat)
   
      Konvenuta: Il-Qorti ta' l-Awdituri tal-Komunitajiet Ewropej
   Suġġett u deskrizzjoni tal-kawża
   Minn naħa, l-annullament tad-deċiżjoni tal-Kumitat ta' l-Appell li ma jippromwovix lir-rikorrent għall-grad A*11 fil-kuntest tal-proċedura ta' promozzjoni 2005 u, min-naħa l-oħra, talba għal kumpens.
   Talbiet tar-rikorrenti
   
               —
            
            
               tannulla r-rapport ta' evalwazzjoni 2005/06 tar-rikorrent, inkluża d-Deċiżjoni Nru 01/2007 tal-Kumitat ta' l-Appell li jżomm dan ir-rapport, li r-rikorrent irċeviha fit-2 ta' Marzu 2007;
            
         
               —
            
            
               tannulla d-deċiżjonijiet konnessi u dawk sussegwenti, b'mod partikolari dik li r-rikorrent ma jiġix promoss għall-grad AD11 fl-2007;
            
         
               —
            
            
               tannulla d-deċiżjoni tal-laqgħa limitata tal-Qorti ta' l-Awdituri tat-8 ta' Marzu 2007 li jiġġedded il-mandat ta' Michel Hervé fl-1 ta' Lulju 2007 għal terminu ta' sitt snin;
            
         
               —
            
            
               tikkundanna lill-Qorti ta' l-Awdituri għall-kumpens tad-dannu morali mġarrab fl-ammont ta' EUR 10 000, kif ukoll għall-kumpens tad-dannu materjali kkostitwit mid-differenza bejn is-salarji riċevuti mir-rikorrent mid-data meta ħadu effett l-aħħar deċiżjonijiet ta' promozzjoni, imħabbra fit-3 ta' April 2007, u dawk li kien ikollu dritt għalihom li kieku ngħata promozzjoni fid-data meta ħadu effett dawn id-deċiżjonijiet;
            
         
               —
            
            
               tikkundanna lill-Qorti ta' l-Awdituri tal-Komunitajiet Ewropej għall-ispejjeż.